medieval-data/medieval-latin-ner-HOME-Alcar huggingface dataset:
Quidam miles nomine Fulco , genere Durlensis , uxorque ejus Heluidis , pro redemptione animarum suarum suorumque antecessorum , ecclesie Molismensi quandam capellam in honore sancte Dei genitricis Marie constructam tribuit , terramque Balneoli cum appendiciis ejus ; preterea dant Elbodivillam sextamque partem decimarum Jusanecurtis et Braitelli , redecimam vero Budonicurtis et Alconis , et octavam partem fundi reversi Avonis , decime vero dimidiam ; Candasio ortum Abbati . Airardus autem Jusanecurtis , campum in Albonifogo . Hujus rei testes sunt : Rotbertus filius Odonis cum filio suo , Walterius Braitellensis , et Gocelinus filius Itane , et Albertus et Airardus .
Ad ego Robertus , Molismensis abbas licet indignus , monachis scribendum indixi quod Petrus de Castro Censorio , filius Roscilini , pro anime sue remedio Beate Marie et congregationi Molismi totius terre sue medietatem , quam apud villam Lisscie habebat , dedit ; sed et hoc ita distincte egit , ut ubicumque eadem terra , sive in atrio seu extra , esset communis equaliterque participaretur . Insuper autem ac sigillatim , id est sine participe aliquo , eisdem monachis ecclesiam ejusdem supradicte ville Lisscie totam , scilicet oblationes , sepulturam , babtisterium , atque universaliter omnia que ad eamdem ecclesiam venirent , nulla sibi parte retenta concessit . Similiter et quantumcumque spatii in atrio claustrum atque cetere monachorum officine convenienter comprehenderent , his testibus : clericis Gerardo , Landrico , Roberto sacerdote , Walterio , tota congregatione Castri Censurii ; laicis : Goffrido de Funteneilo , Goffrido , Hulduino , Widone , Rogerio , Roberto Satone , donavit . Retinuit autem totius loci illius medietatem decime , preter quod proprii laboris octo boum vel peculii monachorum decima nusquam nec umquam participaretur .
Notum sit omnibus quod Rainardus de Nucerio castro , eo tempore quo monachus effectus est filiumque suum Oliverum ad monachatum et uxorem suam in prebendam ecclesie Molismensis tradidit , concessit Deo et Sancte Marie Molismi , inter ceteras terras quas dedit , totum alodium suum de Sineveio in terris et in pratis , quicquid etiam possidebat in villa que Janniacus dicitur , similiter in terris , in pratis et decimis . Quod laudaverunt filii ejus Desiderius , Hugo , Siguinus . Minor autem filius Teodericus nomine , qui tunc puer erat , postea laudavit audiente Havino de Curte . Illud vero donum quod diximus de villa Janniaco laudavit Desiderius Calvus et alius Desiderius filius ipsius Rainaldi , et etiam partes suas concesserunt laudante Willermo comite Tornodorensi , de cujus casamento erat , et pro hac concessione XXX . solidos a monachis acceperunt Testes sunt : Achierus de Sineveio , Ricardus de Capella , Ansierus de Lannia , Robertus Gazels et Burdinus frater ejus . Concessit etiam isdem Rainardus quicquid habebat ad Capellam et ad Floriacum .
Notum sit omnibus futuris et presentibus quod Teodericus dux in alodio suo apud Nanciacum dedit Deo et Sancte Marie Molismi campum quemdam ad construendam ecclesiam , in cujus constructione censum omnium suorum alodiorum concessit : que ecclesia quamdiu in prioratum permanserit , supradicto duce annuente , unoquoque anno ecclesie Molismensi reddat censum , marcam scilicet argenti . Quod si postmodum dux ipse ipsam ecclesiam ex suis beneficiis voluerit adcrescere , multiplicare vel amplificare intantum ut abbatia possit canonice fieri , consilio abbatis Molismensis id agendum erit , quia ipse de suis cum consilio timentium Deum debet eligere qui ad regendam supradictam constituatur ecclesiam . Electus vero , cum consecratus fuerit et in ecclesia sua constitutus , talem de se certissime a duce agnoscet legem promulgatam fore : qui , et quotienscumque abbas ecclesie Molismensis ad ipsam , in qua constitutus est , ecclesiam venerit , exiet de loco illo qui abbatibus jure debetur , et dabit locum abbati Molismensi eumque inibi , quamdiu moratus fuerit , stare faciet . Quod si forte abbas ipse aliquotiens vitiosus fuerit repertus , aut contemptor sancte regule seu destructor sacri ordinis comprobatus fuerit et sepe ammonitus a patre monasterii Molismensis , si non emendaverit , ab ipso eodem abbate , sub cujus cura noscitur esse , deiciatur a pristino honore , et alter qui dignus est , secundum preceptum sancti patris nostri Benedicti in loco ejus subrogetur . Harum ergo omnium rerum predictarum testes existunt : Symon ducis ejusdem filius , Avuntius magister ipsius , Walterius advocatus , Widricus de Sirco castro , Drogo senescaldus , Aimo de Moré , Oilardus de Blidonisvilla , Albericus .
Notandum et memoriter retinendum quod comitissa Adela cum quodam tempore esset apud Sparnacum , Hugo comes Trecensis cum sua conjuge Constantia ad eam visitationis et conlocutionis gratia advenit . Quibus utrisque predicta comitissa , pro amore quem erga Molismensem ecclesiam non modicum habebant , et precipue pro beneficio potestatis Rumiliaci quam Sancte Marie in vita sua dimidiam et post mortem totam contulerant , audiente Gaufredo filio Otranni , magnas gratias retulit et bonum quod ceperant , ut melius perficerent , multis precibus exoravit . Ipso autem die domnus abbas Robertus prefate comitisse locuturus Sparnacum advenit ; et iterum coram eo et suis monachis , id est Odone , Hugone , Hathone , supradictam donationem ipsa gratanter laudavit et etiam , quicquid donare vellent , fideliter concessit . Idem quoque donum Adela comitissa , regis Anglorum filia , et ejus tres filii Guilelmus . Teotbaldus et Stephanus concesserunt . Stephanus etiam vicecomes inde testis est , Borcardus etiam de Liseio , Ansculfus de Claro Monte , Hugo filius Rainaldi , Fulco Parvus , Gualerannus de Feritate , Rainaldus de Escalferia . Hec autem concessio facta est apud Columbarium II . nonas aprilis . Signum Adele comitisse + . Signum Guilelmi ejus filii + . S . Teotbaldi + . S . Stephani eorum fratris + .
Quandoquidem mortalis institutio occasionibus supervenientibus moriendi seu obliviscendi celerius disperditur , per litterarum longevitatem ratum presentibus atque futuris tradimus , quod donnus Gyraudus dominus Alingie , assentientibus Laoditio , Turemberto atque Pagano , cujus donatio bene prelata suis in juditio et justicia sine querela declaratur , clarissimis enim in genere sed multo magis in consideratione constat , monasterium cum suis appendiciis presentibus atque futuris , quod cognominatur Pulchra Vallis , quod amminiculo ejus fideliumque terre hujus virtute venerabilis Petrus heremita construxit , donno Roberto abbati abbatibusque Molismensibus subjugavit tali sane conditione ut , quousque secundum sanctiones beatissimi Benedicti fratribus predicti loci conversari assenserint presentibus et futuris , eisque auxilium delegaverint , eorum ditioni subdantur . Sin autem , seu supradictus abbas sive aliquis successorum ejus monachos suprascripti loci , qui dicitur Pulcra Vallis , eis nolentibus , contra regulam sancti Benedicti , sicut diximus , per alias institutiones ire compulerit , seu prava intentione auxilium ad hunc tenendum ordinem denegaverit , libertate concessa eorum diffinitioni subjacebit , quod melius sequi decreverint , abbatem scilicet secundum regulam elegerint . Hujus rei testes sunt multi : ex parte donni Roberti abbatis , Godrannus , Hugo de Alto Villare , David de Cacena , Ricardus de Sancto Florentino , Hugo de Erviaco , Petrus heremita ; ex parte donni Giraudi , Giraudus de Serviente , Tetmarus de Urbe et Anselmus de Cociniaco . + S . Giraudi .
Quoniam rei geste memoria firmius ac durabilius litterarum indiciis quam aliquibus verbis perseverare dinoscitur , donationem quamdam Deo et Sancte Marie ratam his litteris commendare studuimus . Sit ergo omnibus Sancte Marie ecclesie fidelibus tam futuris quam presentibus notum quia donnus Calo de Granceiaco , donni Nocherii nepos , Deo ac Beatissime ejus genitrici Marie , sibique servientibus in Molismensi ecclesia fratribus , quicquid apud Sanctum Benignum jure hereditario in silvis , in mansis , in pratis ac reliquis supradicti loci usuariis possidebat , libere et absque aliqua sui vel heredum suorum calumpnia in perpetuum tradidit ; hoc tantum sibi proprios in usus retinens : omnium videlicet terciarum , excepto monachorum suorumque famulorum labore , et tocius pasnagii atque apum que in silva a quocumque inveniantur , medietatem , atque suam brullii partem . Omnem vero justiciam plane et sine aliqua sui portione similiter illis dedit . Si quis autem rusticorum qui in predicto loco commorantur , ei aliquid injuste tolleret , facta monachis ibi habitantibus reclamatione , hoc solum quod ablatum ei fuerat reddito , nichil amplius potestate vel aliqua violantia expeteret . Dedit autem hoc donum supradictus miles Calo , annuente ejus uxore Sarra nomine . Hujus rei testes existunt : Letbaudus cognatus ejus , donni Nocherii filius ; Rotbertus villicus ejus ; Wido de Aspriaco , et frater ejus Haymo Suavis canonicus de Granceiaco .
Notum sit omnibus fidelibus sancte Dei ecclesie quia ego Boso ex Curte Rabonis concedo Deo et Beate Marie semper virgini Molismensis monasterii , abbati et omni congregationi terciam partem molendini mei , qui situs est super ripam aque Hermencini in vico qui dicitur Nuicius . Quod si aliquid racio poposcerit ut ex illo loco in alium mutetur , aliive cum illo edificentur , omnes consuetudines partis tercie supradicte ex illo et ex aliis eternaliter habeant . Dono etiam cum isto jugerem terre unum in quo , si donnus abba hominem posuerit causa inibi jugiter standi , omnes consuetudines quas reliqui homines habent , in se habeat absolute , in aqua scilicet , in busco , in herba . Hoc igitur facio ob remedium anime patris mei matrisque mee , et pro ceteris antecessoribus meis , ob etiam mei salutem uxorisque mee Hildeburge et infantum omnium meorum . Actum est hoc die Assumptionis sancte Marie semper virginis . Et ut donum istud firmiter permaneat , nomino testes hujus rei : ego scilicet Boso uxorque mea Hildeberga , et filius meus Wido atque Boso junior , ceterique pueri mei , laudantibus Bernardo atque Hugone , videntibus Hatone de Riciaco et Rainardo de Flaviaco , tempore Hugonis ducis et episcopi Rainardi Lingonice civitatis , tempore Rotberti abbatis ipsius loci Molismensis primi .
In nomine sancte et individue Trinitatis , Patris et Filii et Spiritus sancti . Suavissimi odoris fama Molismensis cenobii longe lateque redolente multi devote religionis viri beneficia contulerunt monachosque a predicto loco ad cenobia edificanda suis prediis et possessionibus postulaverunt : que sanctitatis postulatio postquam auribus senis Joffridi nobilissimi principis et sancte ecclesie fidelissimi insonuit , monachos a donno Roberto ejusdem loci primo abbate , moribus ornato , conversatione vite probato , fulgore virtutum illuminato , humilitate , patiencia , justicia , fortitudine , temperantia , prudentia decorato similiter exinde petivit et impetravit . Qui monachi cenobium in castro quod dicitur Vallis Coloris edificaverunt , ibique sancte conversationis vitam duxerunt et ducunt . Fundum vero , in quo supradictum cenobium edificatum est , abbatissa Sancte Marie Laudunensis calumpniata est et suum probavit . Demum ejusdem loci fratres et abbatissa Bertreda sic convenerunt et concordati sunt , quod fundum prius calumpniatum et quicquid ibi adquisiverunt et adquirent , preter rectos redditus abbatisse , omni tempore sine calumpnia tenebunt , persolutis tamen in recognitione fundi unoquoque ( anno ) XII . nummis . Hujus rei testes sunt legitimi et probati viri , et signa posuerunt . S . Pibonis Tullensis episcopi . S . Roberti Molismensis abbatis . S . donni Riquini Tullensis primicerii . S . Rainbaldi archidiaconi . S . Tescelini archidiaconi . S . Evrardi ejusdem loci prepositi . S . abbatisse Laudunensis Bertrede . S . Mentie sanctimonialis Laudunensis ecclesie et filie comitis Teobaldi Risnelli . S . Bosonis canonici Sancte Marie Laudunensis . S . Richerii militis Sancti Vincencii . S . Brunelli Melete ville villici . S . Winandi , abbatisse familie in Lotharingia redditus colligentis . Anno ab incarnatione Domini millesimo centesimo V . , indictione XIII .
In nomine Domini summi ac veri Dei . Quoniam , ut quidam sapiens ait , pulcrum est benefacere mundane rei publice , constat summe pulcrum et salubre esse id fieri spirituali et divine curie . Quapropter volumus notum esse omnibus nostre diocesis fidelibus tam posteris quam presentibus quod ego Pibo , Dei gratia Tullensis sedis presul , dedi ecclesie Sancte Marie que est in Molisme , altare quod situm est in Commarceio ad utilitatem monachorum inibi Deo famulantium . Quia vero cenobium illud ad nostram aut nostre ecclesie non attinet subjectionem , statuimus ut , supra censum debitum , nostre solvant sedi assidue cum ipso censu sex denarios . Ne quis autem a modo hoc donum aut statutum , vel non ita factum esse contendat , aut id violare presumat , curavimus illud corroborare et presentis privilegii conscriptione et nostri sigilli impressione et eorum qui subscripti sunt , tam clericorum quam laicorum , idonea adtestatione . Testes doni prioris : S . Riquini archidiaconi , S . Gerardi comitis , S . Rainardi comitis . S . Odelrici comitis de Brisseio , S . Gosberti de Aspero Monte . Testes doni renovati : item S . Riquini archidiaconi , S . Tescelini archidiaconi , S . Stephani archidiaconi , S . Rainbaldi cancellarii , S . Joannis decani , S . Bernardi sacerdotis , S . Oudelrici de Risnel , S . Henrici advocati Tullensis , S . Sigifridi , S . Hugonis villici , S . Gosberti camerarii . Donum renovatum actum est anno ab incarnatione Domini M . XC . VI . , indictione IIII . , epacta XXIII . , concurrente II . , Urbano papa , Pibone episcopo , regnante Henrico IIII . imperatore , duce Teodorico , comite Reinardo , ubique regnante Jhesu Xpisto cui sit honor , laus et gloria per omnia secula seculorum . Amen .
Notum sit omnibus quia quedam domina Alwidis nomine , mater Aganonis militis de Casseio , secularia negotia deserere et Xpisto ejusque pauperibus de sua substantia ministrare cupiens , Deo et Sancte Marie ecclesie Molismi se suaque omnia dicavit , domnique R . abbatis et ceterorum fratrum dicioni et obediencie per omnia se devote subdidit . Quapropter ab eodem donno abbate et ceteris fratribus petiit ut sibi aliquem locum delegarent cujus instructioni et edificationi liberius operam daret , et exinde caritatem aliquam fratribus per manum cellarii impenderet . Cujus peticioni donnus abba cum fratribus libenter assensum prebuit , et ecclesiam de Sistiniaco cum suis appendiciis , quicquid etiam proprium ibi habebamus in terris et nemoribus , vineis et omnibus consuetudinibus , totum illi in constructionem illius loci concessimus preter unum mansum et medietatem decime panis et vini : que pertinent ad obedientiam elemosinarii . Preterea etiam de Sineveio , similiter dedimus terram de Campinolio quantum indiguerit accipiat ; pratum de Floriaco tam diu teneat , donec isdem locus ab alio reedificetur . Et notandum quod hec predicta domina cum suis omnibus sub manu et tuitione cellarii est posita , nec cogenda est ab aliquo , sed in sua potestate erit quicquid caritatis fratribus impendere voluerit . Si autem voluntas domni abbatis et aliorum fratrum fuerit ut ipsum locum auferat de manu cellarii , ipsa quoque illi obedientie subjacebit , cui ipse locus subditus fuerit . Quod si forte ipsa eadem ad tantam inopiam venerit vel locus ipse aliquo modo adnichilatus fuerit , sciendum quia panis Sancte M . ipsi non negabitur sicut uni ex ceteris sororibus .
Notificamus universis sancte ecclesie fidelibus quod quidam miles de Barro cognomine Retroversus dedit Deo et Sancte Marie Molismensi , pro redemptione anime uxoris sue nomine Alasie , servos et ancillas , die quo tradita est sepulture , annuente matre predicte domine , quorum hec sunt nomina : Algardis cum filiis suis Wamdelberto , Willelmo , Grimaudo ; Arrianus , Dominicus uxorque ejus Riardis cum uno puero , Stephanus de Agulleio . Hos omnes eis libere concessit cum tenamentis suis necnon et usuariis . Omnes autem isti manent Polesio , excepto Stephano de Agulleio . Dedit preterea adhuc unum mansum apud Marriacum post mortem presbiteri Rotberti . De his omnibus prefatus miles in presentia domni R . abbatis donationem fecit manuque sua super altare Sancte Dei genitricis Marie per quendam librum posuit . Hujus rei testes sunt : Ricardus de Barro , Bartholomeus , Rangerius filius Nivelonis , Hugo et Rangerius frater ejus , Gosbertus de Poliseio , Burdinus de Cacennaco . Notificetur cunctis fidei xpistiane cultoribus religionis presentibus pariter et futuris quod Walterius dapifer de Tornodoro , favente uxore sua nomine Maria filioque ejus Widone , concessit Deo et Sancte Marie Molismensi fratribusque ipsius loci absque ulla retractatione omnem querimoniam quam adversum nos ob terram Alleverti apud Calniacum proclamabat . Pro hoc igitur beneficio accepit a nobis prenominatus miles equum unum per manum donni Teoderici , qui ea tempestate obedientiam cellarii regebat . Hoc quoque donum postea rogatu ipsius laudavit frater ejus Ingrannus Authisiodorum in curia Sancti Stephani . Et ut hec ea , que dicta sunt , fixa et stabilita permaneant , subscripsimus eorum nomina qui hoc donum viderunt et audierunt : Wido prepositus , Bonus Amicus , Walterius filius ejus , Hugo dispensator , Avinus famulus noster , ceterique quamplures .
Sciendum est cunctis Xpisti fidelibus quod Guillelmus de Castineto clamabat uxorem Constantii de Senlardicurte . Quam clamationem ipsamet non ferens mulier venit Castineto atque in domum ejusdem Guillelmi coram omnibus se legitime derationavit . Ipse vero Guillelmus , ut vidit clamationem suam hactenus habitam fuisse injustam , eamdem feminam clamavit liberam , filiusque suus Girardus , istis hominibus videntibus et audientibus : Hunberto de Longo Campo , Duranno majore de Darnio , Hawino judice , Gisleberto de Senlardicurte , Dudone Divite ceterisque quampluribus .
Notum esse volumus cunctis sancte ecclesie filiis presentibus et futuris quod T . et A . uxor ejus pro salute animarum suarum concesserunt Sancte Marie Molismensi ecclesiam Sancti Petri sitam apud castrum suum , Usoldenchias dictum , cum omnibus appendiciis ad ipsam ecclesiam pertinentibus , ad utilitatem et victum fratrum in eadem ecclesia Deo et Sancto Petro famulantium , ecclesiam quoque d'Isoldenchias totam , et partem suam de alodio quod in ipsa villa habebant . Similiter concesserunt alodium suum de Uludechias et de Unthonvilla quantum ad ipsos pertinebat ; item sextam partem quam habebant in ecclesia de Radengias et VI . partem de ecclesia de Faviller ; duos etiam molendinos ( sic ) , unum apud Aias et alterum apud Usoldenchias et dimidiam vineam ( apud ) Hucolengias . Walterius quoque de Tivelcit ( ? ) attribuit Sancte Marie Molismi partem alodii sui de Erlar et Renneslete , et de Rennesbroc scilicet mansum unum . Hoc donum fecit Teobaldus et Azeca uxor ejus consencientibus filiis et filiabus suis . Ala quidam miles partem alodii sui de Perri Sancte Marie Molismensi dedit .
Roberto reverentissimo abbati , immo omni congregationi sibi commisse , conventus Sancte Marie de Salis salutem et proficere in Domino . Ex parte vestra quidam venerabilis monacus Odo veniens ad nos de quadam terra , que penes vos est , a nobis requisivit concessionem : que est de jure ecclesie nostre ; et nos tam pro religione vestra quam pro recuperatione et recognitione terre ipsius , prout insequenti determinatum est , petitioni illius condescendimus . Inter nos igitur et prefatum monachum convenimus hoc modo , ut in unoquoque anno infra spacium quadragesime XXti . solidos Bituricenses censum pro terra ista persolvat huic ecclesie , et sic nostro assensu eam in perpetuum jure ecclesiastico et ratione veritatis vestra ecclesia possideat . Quod si de ipsa terra placitum aut calumpnia vobis supervenerit , quibus nos interesse pro aliqua dissertione necessarium fuerit , vestro sumptu et vestra equitatura pro causa ipsa defendenda nos illuc ire est in eadem conventione . Hoc idem iterum per manum episcopi vestri ex parte vestra constituimus firmari , quod et nos ad ipsam corroborationem ab archiepiscopo nostro firmandam adsignavimus . Sit autem inter nos et vos fraternitas communis ; et si forte aliquis nostrum monachus esse voluerit , gratis eum suscipiatis ; et si sanus ad vos venerit , benigne ei necessaria subministretis . Valete . Illud quod minus est in carta ista , cum inter nos et vos scriptum fecerimus , suppleatur . Illos autem qui hanc terram usque modo injuste obtinuerunt et se peccasse postmodum recognoscent , in absolutione ponemus in quantum nobis fas fuerit .
Notum sit universali fidelium ecclesie quod Raimbaudus et Repaudus cognatus ejus , pro anime sue vel predecessorum successorumque suorum remedio , concesserunt Sancte Marie Molismensi Sanctoque Nicholao quicquid possidebant in illo loco qui Pulchra Vallis vocatur , in terris cultis et incultis , silvis vel pratis , aquarumque decursibus ; coloniam quoque unam cum quodam hospite in ea manente nomine Duranno dedit predictus Rainbaudus apud villam Baharmont ; tali conventione ad invicem disposita , ut nec ipsi nec successores eorum unquam ulterius aliquam consuetudinem ibi habeant vel retineant , nisi tantum quod pro Dei amore vel suimet honore ipsius loci advocati erunt , ita ut uno discedente alter heres eorum , qui major natu erit , in ipsa advocatione succedat non pro aliqua consuetudine habenda vel violentia ( seu ) exactione inibi facienda , sed pro justa defensione et recta ejusdem loci tuicione . Si prior ipsius loci hospites vel superterraneos suos aliquando placitare voluerit , quamdiu per se justiciam suam facere potuerit , nec illorum nec alterius advocationem requiret . Si per se non valuerit , tunc jam predicti advocati sui queret auxilium et ipsius suffragio habebit de hominibus suis totam justiciam . Etiam terram totam quam habebat uxor Othonis Rubro Monti dedit super altare Sancti Nicholai . Hujus conventionis sive concessionis testes sunt : Henricus presbiter de Fontanis , Walterius presbiter de Castenaco , Landulfus de Agama , Witoldus de Maisunvals , Billud de Stofont , Martinus Juvenis de Rubro Monte , Martinus de Capella , Girardus de Capella , Lebertus major de Geltuert . Teodericus de Capro Monte totam terram que erat in Pulchra Valle super altare misit . Isti testes fuerunt : Ornatus miles et frater ejus Jocellimare , et Bos et Belut et Boco .
Notum sit omnibus quod Wido Ridellus filius Gaufredi Ridelli dedit Deo et Sancte Marie et ecclesie Molismensi quicquid habebat apud Sanctum Lupum super Arennam fluvium in terris , silvis et pratis , et hoc donum fecit per quendam librum in manu donni R . abbatis , statimque cum donnus abba per eumdem librum de sotietate et beneficio ecclesie revestivit : tali conventione ut , si quando ipse vel unus filiorum ejus monachus effici voluerit , in Molismensi ecclesia cum largitione competentis substantie susciperetur . Dati sunt ei etiam quadraginta solidi pro hac donatione . Pater vero ejus Gaufredus si cum monachis in ipso loco habitare voluerit , concessit donnus abba ut haberet prebendam ibi sicut unus ex fratribus . Hoc donum laudavit et gratanter concessit Rainaldus de Saxonisfonte , de cujus casamento predictus Wido eandem terram tenebat , et in fide sua inde promisit inde ecclesie Molismensi tota vita sua rectam tuitionem , et quod illum heredem suum hoc laudare faceret cui istud casamentum post mortem suam relinqueret , et Erlebaudum quemdam militem de Saxonisfonte inde fideijussorem dedit quod hoc pactum , sicut dictum est , firmiter teneret . Milo autem filius ejus huic donationi interfuit , et monachis ibi habitantibus et ceteris Molismensis ecclesie fratribus suum auxilium suumque consilium promisit . Hujus concessionis testes sunt : ex parte Widonis , Hugo et Haimo frater ( ejus ) de Villare Sicco , Erlebaudus de Saxonisfonte , Vido d'Ancimont ; ex parte monachorum , Drogo Crassus , Wido Gahit frater ejus , Haimericus clericus et Odo filius ejus , et ipse donnus abba Robertus , et monachi ejus Lecelinus , Hatto , Ricardus et Richerius , quem ipse Wido osculatus est in signo quod hanc pactionem fideliter teneret ; famuli quoque abbatis Rainerius , Hengelbertus , Teodericus et Robertus major de Granciaco . Ecclesiam autem supradicti loci Sancti Lupi et altare et atrium et quicquid ad altare pertinet , dedit nobis donnus Rainardus Lingonensis episcopus cum laude Milonis presbiteri et Aimerici clerici fratris ejus .
Quoniam preteritarum rerum gesta melius et cercius retinentur scripto atque littera quam cordis memoria , iccirco cujusdam calumpnie remissionem et indulgentiam Sancte Marie et ecclesie Molismensi concessam voluimus litteris annotare . Notum ergo sit cunctis monachis Molismensibus necnon et laicis fidelibus quod Manasses pro salute anime sue et pro spe retributionis eterne concessit Sancte Marie , et fratribus sibi in ecclesia Molismensi servientibus , calumpniam quam habebat in tercia parte alodii de Artunnaco , in illa videlicet parte quam eidem ecclesie largitus est Nivelo de Merlennaco ; nam cum medietatem totius alodii liberam et absque ulla calumpnia , largitione Teobaudi Rufi de Merlenaco , Molismensis ecclesia possidet , de IIbus . residuis quadrantibus concessit eidem ecclesie predictus Nivelo unum quadrantem post obitum suum , quatinus pro ejus anima fratres Dominum exorarent et ejus corpus cum honore tumulandum Molismum deferrent . De hoc ergo quadrante supradictus Manasses inferebat calumpniam nobis et ob hoc nos nostrosque sepissime depredari se affirmabat . Qui tandem , amicorum vicinorumque fidelium precibus devictus , hanc calumpniam annuente uxore sua [ ] et filiis et filiabus suis Sancte Marie concessit et indulxit et , ut deinceps in jus monachorum absolute permaneret , devote laudavit et per manum Milonis comitis se hoc servaturum promisit . Hujus ergo remissionis et concessionis existunt quamplurimi testes diverse conditionis et etatis homines , de quibus aliquos nominamus : Milo comes de Barro , Ricardus frater Huncberti , Bartholomeus , Robertus de Riciaco , Walterius de Avalura , Gaufredus de Tornodoro , Wido prepositus de Barro , Paganus filius Hildierii medici , Robertus Belet , Robertus de Jevrellis , Hilerannus , Hugo , Brunellus ; et ex parte Manasse , Norduinus de Dieo .
In nomine sancte et individue Trinitatis . Guillelmus Cathalaunensis episcopus . In sancte religionis proposito Deo famulantium vota debemus amplecti , queque sunt eorum usibus attributa , ut libere et quiete ab eis possideantur , summo studio providere . Propter quod presentis scripti memoria omnibus sancte matris ecclesie filiis decrevimus intimandum , qualiter Molismensis ecclesie venerabilis abbas Guido nostram adivit presentiam , suppliciter expostulans ut concessas antiquitus eidem Molismensi ecclesie decimas et altaria , in nostro utique episcopatu existentia , prefate ecclesie nostre concessionis scripto roborata perpetuo possidenda firmaremus . Cujus peticioni consentientes , assentiente et collaudante Elberto archidiacono , que postulaverat , Molismensi ecclesie perpetuo habenda concessimus : in villa que Fera Campestris appellatur , ecclesiam unam cum capella Aquatici , ejusdem prefate ecclesie appendicia ; item in villa que Baia vocatur , ecclesiam unam ; capellam quoque que est ad fontem de Lusineio ; altare etiam in villa que Onia appellatur . Hec omnia prefate Molismensi ecclesie concessa firmamus , salvo in omnibus episcopali jure et sacerdotum , in eisdem ecclesiis Deo servientibus , ab antiquitate constituto : ita videlicet ut singulis annis in sancta Cathalaunensi synodo prior ecclesie Beate Marie que est apud Ulmos , omni remota occasione preter canonicam se presentem exhibeat pro ecclesiis de Fera et Aquatico responsurus . Similiter et prior celle que est apud Peiacum , pro ecclesiis de Baia et Onia in eadem synodo quotannis se presentare curabit . Si vero aliquis hec vel immutare vel infringere presumpserit , Spiritus sancti judicio anathematis animadversione multetur . S . Elberti archidiaconi , S . Odonis , S . alterius Odonis , S . tercii Odonis , archidiaconorum . S . Rogeri thesaurarii . S . Warneri cantoris . S . Petri , S . Hairici , S . Henrici , presbiterorum . Actum Cathalaunis anno incarnati Verbi M° .C° .XIIII° . , indictione VII . , regnante in Gallia venerabili Francorum rege Hludovico , domino Guillelmo Cathalaunis episcopo . Rainaldus cancellarius scripsit et subscripsit .
Pie postulacio voluntatis effectu prosequente debet compleri , quatinus et devocionis sinceritas laudabiliter enitescat , et utilitas postulata vires indubitanter assumat . Quapropter ego Philippus , Dei gratia sancte Trecensis ecclesie episcopus , reverendi confratris nostri Roberti , primi Molismi cenobii abbatis , ceterorumque fratrum supplicationibus imploratus , ecclesias quas in nostra diocesi predictum cenobium libere possidet , laude et assensu fratrum et canonicorum nostrorum eidem loco perpetuo permansuras canonica auctoritate firmare decrevi . Per presentis igitur privilegii cartulam firmamus atque corroboramus quicquid hoc idem Molismense cenobium in nostro episcopatu fidelium largitionibus Dei gratia hactenus adquisivit , vel quod in futurum nostra benignitate daturi sumus , ut omnia rata et illibata permaneant eorum usibus omnimodis profutura , pro quorum sustentacione predicte ecclesie concessa sunt , salvo per omnia jure Trecassine ecclesie et consuetudinariis redditionibus . Et , ne in posterum aliqua ecclesiastica secularisve persona ullam violentiam de ipsis rebus eidem Molismensi cenobio inferre presumat , presenti decreto interdicimus , easdemque ecclesias nominatim hic annotare decrevimus . Ecclesia Sancte Marie Fulcheriensis . Ecclesia de Aqueranna . Ecclesia de Sancto Patroclo . Ecclesia Sancti Petri Islensis . Capella Sancti Teothbaudi in eadem parrochia . Capella de Longa Villa . Ecclesia de Planteicio . Capella de Nova Villa . Ecclesia Sancti Hylarii . Ecclesia Sancti Quintini Trecensis . Capella Sancte Marie de Mariaco . Ecclesia Sancti Martini . Ecclesia Sancte Marie ad Ulmos . Ecclesia de Stat . Ecclesia de Peiaco coram castro Brecensi . Ecclesia de Nova Villa juxta Carlivillam . Ecclesia de Semona . Ecclesia de Lesmont . Ecclesia de Catalacta . Ecclesia de Larzicurte . Ecclesia de Brantiniaco . Ecclesia de Villare Radonis . Capella de domo Dei in Rosteria . Ecclesia de Guarnovillari . Ecclesia Sancti Medardi . Ecclesia Sancti Martini Brecensis . Atrium de Bella Villa quod est juxta Fulcherias . Ecclesia de Curte Felici . Ecclesia de Waarcia . Sane si quis hanc nostre constitucionis paginam sciens contra eam temere venire presumpserit , secundo tertiove commonitus si non satisfactione congrua emendaverit , reum se divino judicio de perpetrata presumptione cognoscat , et a sacratissimo corpore et sanguine Domini alienus perpetuo anathemati subjaceat . Ut autem hoc sit ratum et inviolabile , manu propria firmavi testibusque tradidi roborandum . S . Rainaldus prepositus . S . Girardus archidiaconus . S . Drogo archidiaconus . S . Petrus archidiaconus . S . Goscelinus archidiaconus . S . Anselmus archidiaconus . S . Odo precentor . S . Jhoannes decanus . S . Hugo decanus . Actum Trecis anno ab incarnatione Domini millesimo C° . X .
Daimbertus sancte matris ecclesie Senonensis archiepiscopus . Notum fieri volumus quibuslibet indifferenter personis quoniam quidam bone memorie frater Ansellus de Berneriis dictus , archidiaconus Trecensis ecclesie , tactus amore Molismensis cenobii , pro anime sue salute dedit Deo et Beate Marie , et fratribus ibidem cohabitantibus , quicquid possidebat in villa Guitmeriaco infra nostram diocesim sita . Postea vero cum ibidem , vocante Deo , misere carnis hujus sarcinam deposuisset , residui tres milites nepotes ejus de fratre , Girardus , Odo , Hilduinus , humane cupiditatis fallacia seducti , quod predictus patruus eorum Ansellus Molismensi cenobio datum iri disposuerat , appositis calumpniis adhibitaque violentia cassare conati sunt . Nos autem injuriam pauperum Xpisti nostram esse deputantes , tante temeritati dignum duximus obviare , objectaque auctoritatis ecclesiastice sentencia cursum malignorum retundere , Deo juvante , decrevimus . Tandem vero ipsi divino timore coherciti cum Rainardo monacho , a Molismensi abbate sub obedientie nomine directo , concordie pactum ordinaverunt , per manum Anselli domini Trianguli , presentibus ejus militibus Bartholomeo , Arnulfo de Insulis , Hugone Strabone , quam postmodum in presentia nostra prosecuti sunt cum eodem monacho sub presentia clericorum nostrorum : Anselli archidiaconi , Girardi , Hatonis capellani . Concordia quoque ipsa hujusmodi : mediam partem illius tenoris amodo possidebit libere Molismense cenobium , partem mediam predicti tres milites Girardus , Odo , Hilduinus fratres , ita ut singulis eorum obeuntibus singule portiones singulorum ilico cedant in jus et perpetuam possessionem Molismensis cenobii .
Omnibus sancte veritatis amatoribus hujus cartule testimonio indicare decrevimus quod quidam miles , scilicet Walterius de Avalorra , gravissima corporis infirmitate oppressus et timore mortis coactus , convocatis parentibus et amicis suis se ipsum deferri Molismum celeriter precepit ibique juxta animi sui desiderium sacre religionis habitum accepit . Iste etenim Walterius antea donaverat Molismensi ecclesie quartam partem potestatis Granciaci tali conventione , quod medietatem reddituum , id est octavum quadrantem deinceps acciperet ipse , quem postea vendidit monachis coactus necessitate , accipiens inde centum solidos a fratre Lecenino camerario de bonis ipsius ecclesie . Sed postquam monachi partem ejus emerunt , filius et filia et gener ejus hoc quod factum fuerat , calumpniari ceperunt . Adductus itaque Molismum predictus Walterius , quicquid contra eamdem ecclesiam filius et filia et gener ejus in potestate Granciaci calumpniabantur , in pace dimittere fecit . Donavit preterea quicquid in ecclesia Fulcheriarum habebat , et medietatem decime de propria carruca monachorum , et ancillam unam cum duobus pueris apud Rumiliacum , et apud Mairiacum unum jornalem , laudante domno Milone consule de cujus feodo erat ; et quicquid habebat apud Silviniacum , qui est juxta Essoiam , in plano et in silvis donavit , necnon quicquid apud Cistercium in plana terra et in silvis habebat . Cumque domnus Wido abbas et ceteri fratres eodem die , quo Molismum adductus est , in capitulo convenissent , Milo filius ejus et Dudo gener ejus et filia ejus Hersendis nomine hec omnia que superius denominata sunt , devotissime concesserunt et in manu domni W . abbatis generaliter in capitulo donum pariter fecerunt et postea in monasterio super altare per librum unum obtulerunt . His omnibus adfuerunt testes : Mainardus decanus ; Robertus presbiter nepos ejusdem Walterii ; Milo consul de Barro ; Ricardus , Bartolomeus milites ejus ; Godefridus de Molismo .
Notum sit omnibus sancte Dei ecclesie filiis quod Hugo de Vilonissa , uxore sua nomine Odda et Ricardo fratre suo laudantibus , donavit Molismensi ecclesie et fratribus in eadem Deo servientibus quicquid habebat in justicia de potestate Granciaci , nichil sibi in ea retinens . Major Sancte Marie totam justiciam in manu habebit de communibus redditibus potestatis , scilicet de melle , de pasnagio , de subliis ville , de censibus pratorum . Si quis ex habitatoribus ville fecerit injuriam supradicto Hugoni de istis communibus redditibus , faciet inde clamorem ad monachum de Granciaco . Si monacus inde illi justiciam non fecerit , deinde Molismensi camerario hoc idem monstrabit . Quod si camerarius inde illi justiciam facere noluerit , postea clamorem suum faciet ad abbatem . Pactis vero predictis clamoribus , si per supradictos injuria sibi emendata non fuerit , deinceps racionabiliter vindicare se poterit . Quisquis de supradictis faciat illi justiciam de illo qui de communibus redditibus fecit sibi injuriam , lex duobus solidis terminabitur , et de eadem lege ipse Hugo octavum solummodo habebit denarium . Ceteras justicias tocius potestatis , id est assaltationes , furta et alia ad justiciam pertinentia , monachi sine illo habebunt . Si quis vero de propria re vel de rebus nichil ad communem potestatem pertinentibus supranominato Hugoni injuriam fecerit , sicut jam supradiximus , suum clamorem , si necesse sibi fuerit , prosequetur , et de eadem injuria lex duobus solidis similiter terminabitur : quam legem totam ipse Hugo per se habebit . Donavit quoque ipse Hugo monachis quicquid habebat in decursu Ulsie fluminis , quod nec ipse nec alius per eum in ipso piscari poterit . Quod si semel in anno voluerit piscari in predicto flumine , prius oportebit eum a monachis licentiam querere . Consuetudinem etiam rogandi annonam ad equorum prebendam , gallinas et alia similia quam habebat in villanis ipsius ville , condonavit omnino Molismensi ecclesie . Similiter vero consuetudinem hospitandi quam in villanis habebat , dimisit pactione tali quod , quando ipse aut uxor ejus in villam venerint , in prima nocte dabunt illis monachi necessaria hospitii , et in die crastina gentaculum ; si vero amplius voluerint morari , nichil postea ex debito donabunt illis monachi . Supradictus Hugo promisit Richerio camerario omnes istas conventiones in fide sua omnino observaturum : qui centum solidos habuit pro dono justicie de bonis Molismensis ecclesie , et uxor ejus duas vaccas pro laude . Odo de Buxo , Evrardus nepos ejus , Girardus major sunt testes .
Quoniam labilis est humane mentis memoria et oblivioni plerumque obnoxia , idcirco ego Odo de Buxo et Evrardus nepos meus quandam largitionem Deo et ecclesie Molismensi a nobis factam voluimus huic paginule inserere , quatinus quod mens per se non valet , litterarum suffragio retinens ad posteros transmittat , et malivolos quosque , qui hanc infringere quoquo modo voluerint , veraci testimonio refellat . Ego igitur Odo de Buxo providens mee saluti et monachorum quieti , laudante et consentiente uxore mea Adelina necnon et concedentibus omnibus liberis meis , gratanti animo et spontanea voluntate trado et concedo Deo et Beate Marie et ecclesie Molismensi totam portionem quam possidebam in possessionem que vocatur Granciacus super Uxam , in omni usu et justicia et in justo vel injusto redditu , in terris , silvis , pratis et aquis et in omnibus appendiciis , nichil michi vel futuris heredibus meis in predicto fundo retinens , sed cuncta jure perpetuo predicte ecclesie tenenda et profutura concedens . Huic voluntati simili devotione assentiens ego Evrardus , nepos predicti Odonis , concedentibus fratribus meis et Rainerio canonico et Rocelino meam similiter partem ejusdem possessionis predicte ecclesie trado et concedo , plenarie monachis in omni usu profuturam ab omni heredum meorum calumpnia liberam et quietam , preter proprios meos homines in eadem villa commorantes , non jure possessionis sed capituli jure michi deinceps servituros . Et ut hec nostra tradicio firma et inconvulsa permaneat , manu propria firmamus et subscriptis testibus corroboramus : ille et ille et ille . Item ego Odo et uxor mea Adelina , laudantibus etiam filiis meis Milone et Raerio , pro anima filii mei Odonis , die qua sepultum est corpus ejus in ecclesia Molismensi , concessimus eidem Molismi ecclesie quicquid habebamus in atrio Montis Latisconii , et in annatio et in minutis decimis , preter quod unam aream michi in predicto atrio retinui ; concessimus etiam usuarium ad omnes usus monachorum in silva de Buxo . Hujus concessionis testes sunt isti . Iterum ego Milo et ego Raerius , filii predicti Odonis , hec omnia supradicta , que pater noster dederat et in predicta villa Granciaco et in suprascripto atrio , nos etiam pro anima fratris nostri laudamus et manu propria firmantes , his testibus , roboramus : Norjoldus miles , Wilelmus decanus , Gothefridus de Molismo , Guillelmus de Maisé , Aduinus , Henricus , Warnerius .
Majorum auctoritas ac rationis ordo suadet ut , si quid humana sollertia firmum fore ratumque disponit , ut in tempora prorogari valeat , officio litterali memorie commendetur . Post presentium igitur noticiam future posteritati intimatum curavimus quod Hugo comes et venerabilis uxor ejus Constantia , Philippi regis Francorum filia , cui idem prefatus rex pater suus Atiniacum villam dederat , capellam Sancte Walbulgis pro suarum remedio animarum Sancte Marie de Molismo et ditioni monachorum ejusdem loci contradiderunt et , quicquid ad eandem capellam attinet , lege testamentali concesserunt . Verum quia cardinales clerici inibi canonicas obtinebant , supradictis monachis , quod juris erat alterius , sibi vendicare pertimescentibus , hoc actum est industria comitis et comitisse , ut in manum domni Manasse archiepiscopi clerici illi canonicas suas deponerent et ab his sese omnino emanciparent . Memoratus itaque comes et uxor ejus in presentia ejusdem archiepiscopi sepenominatis fratribus predictam capellam cum omnibus ad eam pertinentibus , archiepiscopo laudante et annuente , contulit et perpetuo tenendam concessit . Quicquid autem tam in dono comitis quam in assensu archiepiscopi actum est , predicti regis atque Ludovici filii ejus favore constat esse firmatum ac perpetua sanctione munitum . Ne quis autem improbus contra hanc manumissionis paginam aliquando oblatrare valeat , signis eam ac probabilium personarum testimoniis corroboravimus . Signum Manasse archiepiscopi . S . Gervasii archidiaconi . S . Manasse archidiaconi . S . Rodulfi prepositi . S . Joffridi decani . S . Richerii cantoris . S . Elberti , Odalrici , Lamberti , presbiterorum . S . Fulchonis , Rainoldi , Gerardi , diaconorum . S . Isenbardi , Bartholomei , Milonis , subdiaconorum . Signum Ludovici filii regis . Signum Hugonis comitis . Signum Constantie uxoris ejus . Actum Remis anno incarnati Verbi millesimo C° .II° . , indictione X . , archiepiscopatus domni Manasse anno VIImo . Fulcradus cancellarius scripsit et subscripsit .
Notum sit omnibus fidelibus quod ego Hugo filius Hildierii gratanti animo , cum laude et assensu uxoris mee Odeline fratrisque mei Ricardi , trado et concedo Deo et Beate Marie Molismensi omnem justiciam ville que Granciacus dicitur , videlicet quantum ad partem meam pertinet , tali modo quod ego nec per me nec per meum ministrum aliquem rusticorum in predicta possessione habitantium justificabo nec in jus vel placitum coram me vocabo , sed de omni forisfacto quod in eadem villa vel in omni confinio ejus quolibet modo factum fuerit , ad majorem Sancte Marie vel , si ille dissimulaverit , ad prepositum loci et , si ille adhuc distulerit , ad camerarium ecclesie clamorem faciam , et per quemlibet eorum justiciam recipiam ; ita tamen ut de ipsa lege , que a patre meo et ceteris coheredibus meis non amplius quam persolucio duorum solidorum antiquitus statuta est , ego octavam partem , que mei juris est , habeam , nam monachi septem reliquas ex suo jure retinent . Erit autem in potestate majoris quantitas predicte legis , si debeat minorari minus a duobus solidis secundum forisfactum vel possibilitatem forisfacientis . Quod si ipse major justiciam dissimulare et aliqua mercede vel fraude ipsam legem adnichilari voluerit , et ego hoc intellexero , clamore ad abbatem vel camerarium facto pars mea michi restituetur . Hoc tantum proprium inibi habebo semel in anno de unaquaque domo rusticorum : unum gastellum , unam gallinam , unam mensuram annone que vulgo dimidium vocatur ; et ad hec recipienda ministrum meum ponam , non ut aliquem deprimat vel cuiquam insidiando calumpnietur , sed ut hec et ceteros meos justos redditus recipiat : qui tamen minister non carebit jure suo de terris quas tradiderit major Sancte Marie . Si quis ad hec reddenda , ea die qua requisiero , minus paratus fuerit , diem qua preparare possit convenienter expectabo ; si autem improbe vel contumaciter hec reddere noluerit , predictis clamoribus jus meum requiram et , si exinde lex persoluta fuerit , ego meam octavam partem , monachi septem reliquas habebunt . Hoc etiam certum sit omnibus : si ab aliquo rusticorum aliquid quasi caritative expetiem , et ille negaverit , nullam inimiciciam proinde contra eum retinebo , nec aliquod ville usuarium interdicam vel prohibebo . In aqua semel in anno piscabor , alias nullatenus sine licencia camerarii presumam . Nec hoc pretereundum quia supradictus frater meus Ricardus , pro eo quod hec omnia gratanter laudavit , unum accepit a monachis pro recognitione facti . Horum omnium testes sunt : Ricardus filius Aganonis , Bartolomeus , Walterius de Avalorra , Milo filius ejus , Hilerannus , Philippus , Waldricus filius Anselli , Solitanus filius Bartolomei , Raingerius filius Huberti , Anscherius de Villenosa .
Omnibus fidelium menbris notum sit quod Evrardus de Buxo condonavit Deo et Sancte matri ejus Marie Molismensi hospitalitatem Granciaci , quam vulgo herbergeriam vocant , pro hoc etiam accipiens quadraginta solidos a donno Guidone abbate Molismensi . Et quia dudum , cum cetera que apud Granciacum tenebat Molismensi ecclesie donasset , hanc herbergeriam sibi retinuisse firmabat , congruis testibus evocatis postmodum apud Castellionem confirmavit proprio dono hanc ipsam supradicte ecclesie . Fuerunt igitur hujus doni et confirmationis hi testes idonei : Milo filius Odonis de Buxo , Johannes de Corteron , Tecelinus de Poleseio , Gauterius de Campis filius Pagani de Frasneto , Nargodus de Ecclesiolis ; Guido de Maisé et Guillelmus avunculus ejus , famuli monachorum .
Notum volumus esse omnibus successoribus nostris quod donnus Milo de Riveria concessit Molismensi ecclesie et fratribus in eadem domino Deo servientibus apud Lingonas urbem , in claustro scilicet Sancti Desiderii , pro animabus patris sui et matris sue et pro sua anima , in presentia donni Guidonis predicte ecclesie abbatis duorumque ejusdem ecclesie monachorum Petri de Raveriis et Lecelini de Masiaco , quicquid ipsi Molismenses monachi adquisiverant de casamento Granciaci et quicquid deinceps de illo et de omnibus aliis casamentis suis erant adquisituri . Donavit quoque ibidem supradicte ecclesie servum unum Uldredum nomine cum uxore et filiis et filiabus suis . Concessionis hujus atque donationis sunt testes : Odo de Buxo , Hugo de Sancto Benigno , Wido Ravinellus filius ejus , Odo nepos ejus . Famuli quoque donni abbatis , Seherius , Theodoricus , Guillelmus , Petrus hoc idem testantur .
Notum sit omnibus sancte ecclesie fidelibus quod ego Walterius de Avalorro , laude et assensu uxoris mee Adelaidis nomine filiique mei Milonis et filie que cognominatur Pagana , trado et gratanti animo concedo Deo et Beate Marie et ecclesie Molismensi quicquid possideo in potestate vel possessione que Granciacus appellatur . Nam cum ego in meo jure unum quadrantem predicte ville tenerem , in initio restaurationis ejusdem dedimus ego et uxor mea medietatem ipsius quadrantis sicut et ceteri ejusdem possessionis heredes vel domini . Nunc autem volens de bonis meis ecclesiam Molismensem adcrescere , alteram medietatem quadrantis Beate Marie ego et uxor mea et liberi mei plena fide contradimus et ad usus fratrum jure perpetuo profuturam concedimus , aliquid tamen accipientes pro caritate de bonis ecclesie per manum donni Roberti abbatis donnique Lescenini camerarii . Hoc donum facimus per manum domini Rainaldi de Saxo Fontana a quo istud beneficium ego Valterius tenebam , et ipse hujus doni et laudator est et testis . Alios etiam testes legitimos ad hoc adhibeo : S . Hubertus de Barro et Ricardus frater ejus , Bartolomeus , Robertus de Bosco et Hugo frater ejus , Hugo et Raingerius filii Hildierii de Villenossa ; ante omnes autem dominus Milo comes Barri ; Aimo de Brié .